Szavazási tapasztalatok 
a felnőtt értelmi fogyatékos személyek körében

II. Beszámoló

Könnyen érthető összefoglaló 
Bevezetés
A „My Opinion My Vote” egy, a felnőtt értelmi fogyatékos személyek számára indult projekt, amely a politikáról szól. 
A „My Opinion My Vote” projektet MOTE-nak rövidítjük.
A MOTE egy Európai Uniós projekt. 
Hat ország vesz részt a MOTE projektben. 
Ezek az országok: Olaszország, Írország, Dánia, Málta, Spanyolország és Magyarország. 

Módszer = mit csináltunk
A projekt célja, hogy fokozzuk a felnőtt értelmi fogyatékos személyek részvételét a politikában. 
Minden országban húsz felnőtt értelmi fogyatékos személyt kérdeztünk meg az interjúk során. 
Ez a beszámoló bemutatja az interjúk második fordulójának eredményeit. 
Az interjú témája a politikai jogok és a szavazás volt. 
Azt is megkérdeztük, hogyan döntötték el, hogy kire szavazzanak. 
Megkérdeztük még, hogy a politikai információk könnyen érthetőek-e.

Eredmények = mire jutottunk 
Nem voltak jelentős különbségek az interjúk első és második köre között. 
Az embereket általában érdekli a politika. 
A legtöbben, akik szavaztak, úgy gondolták, hogy a szavazás fontos. 
Minden országban a legtöbb ember szerint a szavazás nem volt nehéz. 
Néhányan elmondták, hogy a szavazólapot nem volt könnyű megérteni. 
Az interjúkban az értelmi fogyatékos személyek elmondták, a szavazás legnehezebb része az volt, hogy eldöntsék, kire szavazzanak. 
Az értelmi fogyatékos személyek azt is elmondták, hogy a döntés azért volt nehéz, mert a politikusok ugyanazt ígérik, hiába más és más pártokhoz tartoznak. 
Az emberek elmondták, nehezen bíznak meg a politikusokban, hogy azok betartják az ígéreteiket. 
A legtöbb szavazó valószínűleg ugyanígy látja, de az értelmi fogyatékos személyek számára még sokkal nehezebb ennek az információnak a megértése. 
Az interjúk második fordulójában kiderült, hogy az emberek nagyon keveset tudnak a politikáról. 

Konklúzió = mit tudtunk meg 
Az értelmi fogyatékos személyek nem tudtak sokat a politikáról és a pártokról. 
A legtöbb értelmi fogyatékos ember azt mondta, nehéz volt megtudni, hogy a politikusok mit gondolnak az őket legjobban érdeklő kérdésekről. 
Az értelmi fogyatékos személyeknek nem volt könnyű érthető politikai információhoz hozzájutni. 
Ennek egyik oka, hogy nincsen könnyen érthető információ a politikáról. 
A politikai gondolatokat bonyolult, zavaros és nehezen érthető formában mutatják be. 
Úgy tűnt, hogy a pártok és politikusok mind „ugyanazokat a dolgokat mondják”. 
Az interjúk eredményei elmondták nekünk, hogy a politika megértése nehéz az értelmi fogyatékos emberek számára, és tenni kell valamit, hogy az értelmi fogyatékos emberek is jobban részt vehessenek a politikában. 
A MOTE projekt egy oktatási programot készít a politikáról és a szavazásról.  
A program második része a politikai pártokról szól. 
A program az értelmi fogyatékos személyeknek készül. 
A program célja, hogy az értelmi fogyatékos emberek jobban megértsék a politikát. 
A MOTE projekt könnyen érthető információt készít a szavazásról, választásokról, és az Európai Unióról. 

A könnyen érthető információt ezzel a képpel jelöljük: 

További információkért a MOTE projekttel kapcsolatban kérjük, látogasson el a következő honlapra: www.myopinionmyvote.eu